text: Mistænkt røver anholdt i Vejle
  26 juli 2012 kl. 06.42
  Politiet har anholdt en 26-årig mand, der mistænkes for at have begået røveri mod Rema 1000 i Grønnedalen i det sydlige Vejle onsdag aften.
  Røveren truede personalet til at udlevere et kontantbeløb.
  Han flygtede til fods ind i et stort boligområde ved butikken.
  Politiet finkæmmede området med hunde, og vidner til røveriet udpegede den mistænkte.
  De nærmere omstændigheder ved røveriet bliver nu efterforsket af lokalpolitiet i Vejle.
  